CELEX: 62016CN0202
Language: hr
Date: 2016-04-12 00:00:00
Title: Predmet C-202/16: Tužba podnesena 12. travnja 2016. – Europska komisija protiv Helenske Republike

6.6.2016   
            
            
               HR
            
            
               Službeni list Europske unije
            
            
               C 200/14
            
         Tužba podnesena 12. travnja 2016. – Europska komisija protiv Helenske Republike
   (Predmet C-202/16)
   (2016/C 200/20)
   Jezik postupka: grčki
   
      Stranke
   
   
      Tužitelj: Europska komisija (zastupnici: Μ. Patakia i E. Sanfrutos Cano)
   
      Tuženik: Helenska Republika
   
      Tužbeni zahtjev
   
   
               —
            
            
               Utvrditi da, time što dopušta rad odlagališta otpada u Temploniju, koji ne udovoljava uvjetima i zahtjevima zakonodavstva Europske unije u području zaštite okoliša iz članka 13. Direktive 2008/98/EZ (1) o otpadu i stavljanju izvan snage određenih direktiva, iz članka 8. točke (a) i članka 11. stavka 1., kao i Priloga I. Direktivi 99/31/EZ (2) o odlagalištima otpada, Helenska Republika nije ispunila obveze koje je dužna ispuniti na temelju navedenih odredbi;
            
         
               —
            
            
               naložiti Helenskoj republici snošenje troškova.
            
         
      Tužbeni razlozi i glavni argumenti
   
   
               1.
            
            
               Predmetni se postupak odnosi na neispunjenje obveza od strane Helenske Republike koje proizlaze iz članka 13. Direktive 2008/98/EZ o otpadu i stavljanju izvan snage određenih direktiva te iz članka 8. točke (a) i članka 11. stavka 1. kao i iz Priloga I. Direktivi 99/31/EZ o odlagalištima otpada. Povreda tih odredbi odnosi se na rad odlagališta otpada (u daljnjem tekstu: odlagalište) u Temploniju na Krfu.
            
         
               2.
            
            
               Predmet ove tužbe problematičan je rad odlagališta u Temploniju i njegovi štetni učinci na okoliš te propuštanje grčkih tijela da donesu potrebne mjere predviđene europskim propisima kako bi odlagalište moglo raditi uz puno poštovanje uvjeta i zahtjeva zakonodavstva Unije u području zaštite okoliša.
            
         
               3.
            
            
               Komisija je u postupku zbog kršenja, na temelju inspekcija na terenu koje su provela nadležna grčka tijela u razdoblju od 2009. do 2012., utvrdila više nepravilnosti u radu odlagališta.
            
         
               4.
            
            
               Svojim posljednjim odgovorom od 23. ožujka 2015. grčka su tijela obavijestile Komisiju:
               
                           —
                        
                        
                           da je podnesen novi prijedlog izmjene odluke kojom se odobravaju ekološki uvjeti rada odlagališta u kojemu se utvrđuje koje radove treba izvesti za propisan rad odlagališta,
                        
                     
                           —
                        
                        
                           da su nakon inspekcije na terenu od 8. kolovoza 2014. (i utvrđenja novih kršenja) regionalna tijela ponovno pokrenula upravni postupak za izricanje sankcije protiv upravnog tijela,
                        
                     
                           —
                        
                        
                           da je u tijeku izvođenje više potrebnih radova, na primjer onih za upravljanje bioplinom (Komisija primjećuju da u tom odgovoru grčka tijela prvi put navode da izmjena normi o zaštiti okoliša koje se odnose na rad odlagališta predstavlja neophodni preduvjet za izvršenje tih radova) te
                        
                     
                           —
                        
                        
                           da je još uvijek u tijeku postupak pronalaženja mjesta gdje bi trebalo izgraditi novo odlagalište na otoku.
                        
                     
         
               5.
            
            
               Komisija smatra da je razvidno da odlagalište u Temploniju radi na neispravan način i da, s obzirom na to da se neke nepravilnosti otklanjaju, a druge nastaju, nije moguće izraditi njihov iscrpan popis. U svakom slučaju, neovisno o točnom broju povreda, Komisija smatra da je jasno (što grčka tijela ne osporavaju) da odlagalište radi na način koji nije u skladu s odredbama dviju gore navedenih direktiva. Iako su inspekcijama na terenu utvrđeni znatne nepravilnosti u radu odlagališta, grčka tijela i dalje prihvaćaju njegov rad.
            
         
      (1)  SL L 312od 22. studenog 2008., str. 3.
   
      (2)  SL L 182od 16. srpnja 1999., str. 1.